Anne Rye Madsen fra Rold Skov Skiklub tog onsdag sin anden guldmedalje ved de danske mesterskaber i Langrend, der i øjeblikket afholdes i Kvitaavatn i Telemark i Norge. Onsdagens DM-sejr var i disciplinen duathlon, hvor der først løbes fem km i klassisk stil og derefter fem kilometer i skøjtestil. Anne Rye Madsen fortsætter dermed sejrsrække i sit foreløbigt flotte DM, hvor hun ofrleden på stævnets første dag lagde ud med en guldmedalje på den korte distance. Den indtil videre nordjyske DM-dronning grundlagde dagens sejr i løbets første del, hvor hun i de krævende og kuperede løjper i Kvitaavatn skabte det fornødne hul ned til det jagtende felt og ikke mindst til den magedobbelte danske mester og evige rival Caroline Ryge Carlsen, der selvom hun nærmede sig mod slutningen af løbet ikke formåede at true Anne Rye Madsen, der med onsdagens sejr nu er oppe på tre DM-guld i karrieren.

Opsummering:
Nordjysk kvinder vinder to guld ved DM i Langrend.